
 Forgalomkorlátozással járó munkavégzés az M5-ös autópályán Kecskemét térségében, a Hetényi pihenőhely zárása mellettKARBANTARTÁSI MUNKÁLAT
Típusa:
Burkolatfelújítás
Helye:
M5-ös autópálya Budapest felé vezető oldalán, Kecskemét térségében
Munkavégzés várható kezdése:
2026. augusztus 14.
Munkavégzés várható befejezése:
2026. szeptember 7. 
Sebességkorlátozás:
60 és 80 km/h





Közlemény – 2026. augusztus 14.
Az M5-ös autópálya Budapest felé vezető oldalán a 74-es és a 84-es kilométerszelvények között Kecskemét térségében 2026. augusztus 14-től várhatóan 2026. szeptember 7-ig forgalomterelés mellett burkolatfelújítási munkálatokat végeznek. Az M5-ös autópálya Budapest felé vezető oldalán található Hetényi pihenőhely a munkálatok teljes idejére lezárásra kerül. A főpályán irányonként kétszer két sáv áll a közlekedők rendelkezésére, kivéve a terelés kiépítésének és elbontásának idejét. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.

A munkálatok során – 2026. augusztus 14. és szeptember 7. között – az autópálya Budapest felé vezető oldalán a 74-es és a 84-es kilométerszelvények között a forgalmat ideiglenesen az előző, majd a haladó sávba és a szemközti oldal előző sávjába terelik, így biztosítva az autópályán a kétszer két sávot a forgalom számára. A 81-es kilométerszelvényben található Kecskemét északi elkerülő csomópontban a Budapest irányába közlekedőknek az autópályáról történő le- és felhajtás csökkentett hosszon biztosított a forgalom részére.
Az M5-ös autópálya Budapest felé vezető oldalán a 77-es kilométerszelvényben található Hetényi pihenőhely a munkálatok idejére lezárásra kerül. A munkálatok várhatóan 2026. szeptember 7-én befejeződnek. Az érintett szakaszon 60 és 80 km/h sebességkorlátozásra kell számítani.
Az aktuális forgalomkorlátozásokról és terelésekről folyamatos tájékoztatást nyújt az Útinform a www.utinform.hu weboldalon, az AKA Zrt. a www.aka.hu honlapon és az üzemeltető A-WAY Zrt.

Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán és vigyázzanak a terelésben dolgozókra.
Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.
Biztonságos utazást kívánunk!
AKA Zrt.

